Koulskoude e oa pell Norzhafrika eus kreizenn an Islam e Damask hag e Bagdad hag khalifed distag (roueed gant galloud relijiel) a zo bet e Egipt (kalifed fatimat betek an 12vet kantved). Roueed Maroko a aloubas Spagn ha Su Bro-Chall (VIIvet-VIIIvet kantved), met tamm ha tamm e oe skarzhet kuit gant ar Spagnoliz (diskar rouantelezh Granada e 1492). Er chontrol ne chomas ket distag ar broioù all eus ar bed muzulman pa teuas an Durked a-benn ren Aljeria, Tunizia, Libia hag Egipt (XVvet-XVIIvet kantved). Koulskoude ne chelle ket an Durked mirout ma vez morpreizherien berber mistri war meur a borzh e Aljeria ha Tunizia.(Sell ouzh Kheir-ed-Din) Dinerzhet gant brezelioù e Bro-Gres (1823) hag e Roumania ne chellas ket sultaned Turkia mirout Bro-Chall, Bro-Saoz hag Italia ouzh klask lodennañ Norzhafrika etrezo. Aloubiñ a reas Aljeria Bro-Chall e 1830 ha Egipt Bro-Saoz (1840) pa kemeras Libia Italia e 1912.